ananddey/assamese-wiki-corpus huggingface dataset:
ভাৰত-ইউৰোপীয় ভাষা পৰিয়াল

ভাৰত-ইউৰোপীয় ভাষাসমূহ কেইবাশ সম্পৰ্কীয় ভাষা আৰু দোৱানৰ এক ভাষা পৰিয়াল। ইউৰোপীয় ভাষাসমূহ, ইৰানীয়ান মালভূমি, দক্ষিণ এছিয়া আৰু এনাটলিয়াৰ বেছিভাগ প্ৰধান ভাষা ইয়াৰ অন্তৰ্ভুক্ত। এনাটলিয়ান ভাষা আৰু মাইচেনিয়ান গ্ৰীকৰ ৰূপত ব্ৰ'ঞ্জ যুগৰ দিনৰ পৰা ইয়াৰ লিখিত ৰূপ পোৱা গৈছে। সেইহিচাপে এফ্ৰ'এছিয়াটিক পৰিয়ালৰ পিছতে সকলোতকৈ পুৰণি ইতিহাসসমৃদ্ধ ভাষা পৰিয়াল হোৱা বাবে ই ভাষা ইতিহাসবিদসকলৰ গুৰুত্ব লাভ কৰিছে।

প্ৰায় ৩০০ কোটি দেশীয় বাসিন্দাই ভাৰত-ইউৰোপীয় ভাষাসমূহ কয়, ই যিকোনো ভাষা পৰিয়ালৰ ভিতৰত সকলোতকৈ বেছি। এথ্‌ন'ল'গৰ মতে সৰ্বোচ্চ সংখ্যক "দেশীয় কওঁতা" থকা বিশটা ভাষাৰ ভিতৰত ভাৰত-ইউৰোপীয় ভাষা বাৰটা: স্পেনিছ, ইংৰাজী, হিন্দী, পৰ্তুগীজ, বাংলা, ৰাছিয়ান, জাৰ্মান, মাৰাঠী, ফ্ৰেঞ্চ, ইটালীয়ান, পঞ্জাবী, আৰু উৰ্দু। এইবোৰৰ মুঠ বক্তা ১৭০ কোটিৰো অধিক। কেইবাটাও বিতৰ্কিত প্ৰস্তাৱে ভাৰত-ইউৰোপীয়ানক আন ভাষা পৰিয়ালৰ লগত সংযোগ কৰিছে।

উদ্ধৃতি আৰু টোকা

তথ্যসূত্ৰ

.

.
.
.
.
.
.
.

অতিৰিক্ত পাঠ্য

Meillet, Antoine. Esquisse d’une grammaire comparée de l’arménien classique, 1903.

Schleicher, August, A Compendium of the Comparative Grammar of the Indo-European Languages (1861/62).

Remys, Edmund, General distinguishing features of various Indo-European languages and their relationship to Lithuanian. Berlin, New York: Indogermanische Forschungen, Vol. 112, 2007.
P. Chantraine (1968), Dictionnaire étymologique de la langue grecque, Klincksieck, Paris.

বহিঃ সংযোগ

তথ্যকোষ

.

শব্দকোষ

শ্ৰেণী:ভাষা পৰিয়ালসমূহ
শ্ৰেণী:ভাষা
দি ফৰগটেন ৱমেন

দি‍ ফৰগটেন ৱমেন হৈছে ২০০৮ চনত দিলীপ মেহতাৰ দ্বাৰা পৰিচালিত আৰু দীপা মেহতাৰ দ্বাৰা লিখিত এখন কানাডিয়ান তথ্যচিত্ৰ। ছবিখনত ভাৰতৰ বিধৱাৰ বিষয়ে আলোকপাত কৰা হৈছে‍ আৰু দীপা মেহতাৰ ২০৫ চনৰ একাডেমী বঁটা মনোনীত একে বিষয়ৰ চলচ্চিত্ৰ ৱাটাৰৰ দ্বাৰা অনুপ্ৰাণিত ।

অভিনয়

ভি. মোহিনী গিৰি স্বৰূপত
ঐশ্বৰ্য মুখাৰ্জী নিজে
নিজৰ চৰিত্ৰত জিনি শ্ৰীবাস্তৱ
ইন্দিৰা জয়সিং নিজে
উষা ৰায় স্বৰূপত

সংক্ষিপ্তসাৰ

দি ফৰগটেন ৱমেন ছবিখনৰ দৃশ্যগ্ৰহণৰ লক্ষ্য হৈছে আজি ভাৰতত বসবাস কৰা লাখ লাখ বিধৱাৰ দুৰ্দশা আৰু প্ৰান্তীয়কৰণৰ প্ৰতি সজাগতা বৃদ্ধি কৰা যিসকলে দীৰ্ঘদিনীয়া ৰীতি-নীতিৰ দ্বাৰা বাধ্য হৈ নিজৰ অন্তিম বছৰবোৰ অকলে কটাবলৈ বাধ্য হয় আৰু বৃহত্তৰ সমাজৰ দ্বাৰা পৰিত্যাগ কৰা হয়। পৰিয়ালে নিজৰ বস্তুবোৰ এৰি দিবলৈ বাধ্য কৰোৱা এই বিধৱাসকলে কেনেকৈ শেষত সামাজিকভাৱে বহিষ্কৃত হৈ পৰে‍, সেই কথা চিনেমাখনত পৰীক্ষা কৰা হৈছে।

দি ফৰগটেন ৱমেন-এ আত্মসন্মান, আত্মনিৰ্ভৰশীলতা আৰু মৌলিক মানৱীয় শালীনতাৰ আভাস লাভ কৰিবলৈ একবিংশ শতিকাতো নাৰীৰ অৰ্থনৈতিক স্বাধীনতাৰ সন্ধানক আগুৰি থকা বিভিন্ন আৰু ব্যাপক প্ৰত্যাহ্বানসমূহৰ প্ৰতি সজাগতা সৃষ্টি কৰিব বিচাৰে।

উৎপাদন

মূলতঃ উত্তৰ প্ৰদেশৰ বাৰাণসীত এই ছবিখনৰ দৃশ্যগ্ৰহণ কৰা হৈছিল।

বঁটা

বিজয়ী-হলিউড চলচ্চিত্ৰ মহোৎসৱ-শ্ৰেষ্ঠ তথ্যচিত্ৰ৷
বিজয়ী-মিৰা দাস ডক, স্পেইন-শ্ৰেষ্ঠ মানৱ অধিকাৰ তথ্যচিত্ৰ৷
একাডেমী অৱ ম'চনছ পিকচাৰ্ছৰ এলিট ছিৰিজৰ অংশ হিচাপে নিৰ্বাচিত (দি অস্কাৰ)

তথ্যসূত্ৰ

শ্ৰেণী:তথ্যচিত্ৰ
নক্সালবাৰী বিদ্ৰোহ

নক্সালবাৰী বিদ্ৰোহ ১৯৬৭ চনত ভাৰতৰ পশ্চিম বংগৰ দাৰ্জিলিং জিলাৰ শিলিগুৰি মহকুমাৰ নক্সালবাৰী ব্লকত সংঘটিত হোৱা সশস্ত্ৰ কৃষক বিদ্ৰোহ। মূলতঃ জনজাতীয় (আদিবাসী) আৰু বংগৰ উগ্ৰ কমিউনিষ্ট নেতাসকলে ইয়াৰ নেতৃত্ব দিছিল আৰু ১৯৬৯ চনত ভাৰতৰ কমিউনিষ্ট পাৰ্টি (মাৰ্ক্সবাদী–লেনিনবাদী) দল বিকশিত হোৱাত এই নেতৃত্বৰ বিশিষ্ট ভূমিকা আছিল। সশস্ত্ৰ সংগ্ৰাম নক্সালবাদী আন্দোলনৰ প্ৰেৰণা হৈ পৰিছিল, যি পশ্চিম বংগৰ পৰা ভাৰতৰ অন্যান্য ৰাজ্যলৈ দ্ৰুতগতিত বিয়পি পৰিছিল আৰু দেশৰ মূল কমিউনিষ্ট সংগঠন- ভাৰতৰ কমিউনিষ্ট পাৰ্টি (মাৰ্ক্সবাদী)-ৰ ভিতৰত বিভাজনৰ সৃষ্টি কৰিছিল।

উৎপত্তি

ভাৰতৰ লগতে সমগ্ৰ বিশ্বৰ কমিউনিষ্ট সংগঠনসমূহৰ ভিতৰত অস্থিৰতাৰ সৃষ্টি কৰা চীন-ছোভিয়েট ভাঙনৰ চূড়ান্ত সময়ছোৱাত এই বিদ্ৰোহ সংঘটিত হৈছিল। বিদ্ৰোহৰ নেতা আৰু মতাদৰ্শবাদী চাৰু মজুমদাৰে চীন বিপ্লৱ (১৯৪৯), ভিয়েটনাম যুদ্ধ আৰু কিউবা বিপ্লৱৰ পিছত ভাৰতত সশস্ত্ৰ জনযুদ্ধ আৰম্ভ কৰাৰ বাবে পৰিস্থিতি উপযুক্ত বুলি তত্ত্ব আগবঢ়াইছিল। চাৰু মজুমদাৰে ৰচনা কৰা ঐতিহাসিক আঠ নথি ১৯৬৭ চনত নক্সালবাদী আন্দোলনৰ ভেটি হৈ পৰিছিল।

সময়ৰেখা

১৯৬৫-৬৬ চনত কমিউনিষ্টসকলে ইতিমধ্যে নক্সালবাৰী অঞ্চলত নিজৰ নিয়ন্ত্ৰণ সাব্যস্ত কৰিছিল। তথাকথিত "শিলিগুৰি গোটে" সশস্ত্ৰ সংগ্ৰাম আৰম্ভ কৰিবলৈ আহ্বান জনোৱাৰ পৰিপ্ৰেক্ষিতত বিদ্ৰোহ আৰম্ভ হৈছিল। সমগ্ৰ অঞ্চলটোত বহুতো কৃষক গোটৰ সৃষ্টি হৈছিল। ১৯৬৭ চনৰ ৩ মাৰ্চত পশ্চিম বংগত সংযুক্ত মৰ্চা মন্ত্ৰীসভাই শপত লোৱাৰ মাত্ৰ এদিন পিছতে ধনু-কাঁড়েৰে সজ্জিত প্ৰায় ১৫০ জন কৃষকে ৩০০ মোন বা প্ৰায় ১১,০০০ কিলোগ্ৰাম ধান কাঢ়ি লয় আৰু মাটি দখল কৰিবলৈ আৰম্ভ কৰে। ১৮ মাৰ্চৰ ভিতৰত কৃষকসকলে জোটদাৰৰ (এই অঞ্চল ভূস্বামী, যি বৃহৎ পৰিমাণৰ ভূমিৰ গৰাকী) পৰা মাটি জব্দ কৰিবলৈ আৰম্ভ কৰে। চাৰি মাহৰ ভিতৰতে সমগ্ৰ অঞ্চলটোত কৃষক সমিতি গঠন কৰা হয়। কৃষক আৰু ভূস্বামীৰ মাজত প্ৰথম সংঘৰ্ষ সংঘটিত হয়, যেতিয়া এজন আধিয়াৰ কৃষক বিগুল কিচানক ভূস্বামীৰ লোকে প্ৰহাৰ কৰে।[6] ইয়াৰ পিছতে কৃষক সমিতিসমূহে ভূস্বামীসকলৰ পৰা মাটি, খাদ্যশস্য আৰু অস্ত্ৰ-শস্ত্ৰ জব্দ কৰিবলৈ লাগি যায়, যাৰ ফলত হিংসাত্মক সংঘৰ্ষৰ সৃষ্টি হয়। চৰকাৰে বিদ্ৰোহৰ সৈতে মোকাবিলা কৰিবলৈ আৰক্ষী বাহিনীক সংগঠিত কৰিবলৈ আৰম্ভ কৰে।

ঝাৰুগাঁও গাঁৱৰ পৰিদৰ্শকক কৃষক সমিতিৰ সদস্যই হত্যা কৰে। প্ৰতিশোধ ল’বলৈ আৰক্ষীয়ে ১৯৬৭ চনৰ ২৫ মে'ত গুলীচালনা কৰে, যাৰ ফলত ৯ গৰাকী মহিলা আৰু এজন শিশুৰ মৃত্যু হয়। বিদ্ৰোহক সমৰ্থন কৰা চি.পি.আই (এম)ৰ বহু সদস্যক, যেনে-চাৰু মজুমদাৰ, সৌৰেন বসু, মহাদেৱ মুখাৰ্জী, দিলীপ বাগচীক বহিষ্কাৰ কৰা হয়। বহিষ্কৃত কমিউনিষ্টসকলে পিছলৈ আন এটা সংগঠন- কমিউনিষ্ট বিপ্লৱীসকলৰ সৰ্বভাৰতীয় সমন্বয় সমিতি (AICCCR) গঠন কৰে, যিটো পিছলৈ চি.পি.আই (এমএল)লৈ বিকশিত হৈছিল। ১৯৭৫ চনলৈকে চি.পি.আই (এম এল) নক্সালবাদী আন্দোলনৰ কেন্দ্ৰবিন্দু হৈ আছিল। বহু সংখ্যক উৎসাহী যুৱকে এই আন্দোলনত যোগদান কৰিছিল। যদিও এই বিদ্ৰোহ দমন কৰা হৈছিল, ভাৰতীয় ৰাজনীতিত ই এক লেণ্ডমাৰ্ক হৈয়েই আছিল, যাৰ ফলত বিহাৰৰ কিছু অংশত আন কেইবাটাও অনুৰূপ ধৰণৰ আন্দোলনৰ সূচনা হৈছিল আৰু চলি থকা নক্সাল- মাওবাদী আন্দোলনৰ আৰম্ভণি হৈছিল।

লগতে চাওক

১৯৭০ ভোজপুৰ বিদ্ৰোহ
লাল সেনা
নক্সাল- মাওবাদী আন্দোলন

তথ্যউৎস

শ্ৰেণী:ভাৰতৰ বিদ্ৰোহ
অডেট কৰ্টেজ

ওডেট মেৰিনা কৰ্টেজ পালাচিঅ’চ (জন্ম ২৭ মে' ১৯৮৭) এগৰাকী পানামানিয়ান ক'ৰিওগ্ৰাফাৰ, নৃত্যশিল্পী আৰু লোক-সংস্কৃতিবিদ। তেওঁ 'ফোকলোৰ ডান্স ষ্টুডিঅ’'ৰ এগৰাকী অংশীদাৰ আৰু প্ৰতিষ্ঠাপক। তেওঁ টাইৱানত অনুষ্ঠিত ইিলান আন্তঃৰাষ্ট্ৰীয় লোক-সংস্কৃতি উৎসৱ আৰু চিলড্ৰেনছ ফোক গেমছৰ (YICFFF) দৰে আন্তঃৰাষ্ট্ৰীয় নৃত্য অনুষ্ঠানত পানামাক প্ৰতিনিধিত্ব কৰিছে।

জীৱনী

১৯৮৭ চনৰ ২৭ মে'ত পানামাৰ পানামা চহৰত জন্ম গ্ৰহণ কৰিছিল কৰ্টেজে। তেওঁ সংগীতজ্ঞ আৰু লোককথাবিদসকলৰ মাজত পানামাৰ পিয়ানো একৰ্ডিয়নিষ্ট অৰ্মেলিছ কৰ্টেজৰ কন্যা হিচাপে ডাঙৰ-দীঘল হৈছিল, আৰু পানামাৰ ভায়লিনিষ্ট, পিয়ানো একৰ্ডিয়নিষ্ট আৰু সুৰকাৰ এস্কোলাষ্টিকো কৰ্টেজৰ নাতিনী হিচাপে ডাঙৰ-দীঘল হৈছিল, যি "কোলাকো" নামেৰে পৰিচিত আছিল আৰু গীতটোৰ সুৰকাৰ আছিল গুয়াৰাৰে, গুয়াৰাৰে, গুয়াৰাৰে.

কৰ্টেজে ইউনিভাৰ্চিটি লেটিনা ডি পানামাত অধ্যয়ন কৰিছিল আৰু ইংৰাজী আৰু স্পেনিছ দুয়োটা ভাষা ব্যৱহাৰ কৰিব পাৰে। তেওঁ এগৰাকী এম্ব্ৰয়ডাৰী কৰা পলেৰা আৰু টেম্বলেকছৰ চুলিৰ অলংকাৰসহ ৰাষ্ট্ৰীয় লোক সাজ-পোছাকত পানামাৰ লোকনৃত্যৰ বিশেষজ্ঞ নৃত্যশিল্পী। তেওঁ লোককথা নৃত্য ষ্টুডিঅ'ৰ অংশীদাৰ আৰু প্ৰতিষ্ঠাপক, তাত তেওঁ মাৰ্গাৰিটা হেনৰিকেজৰ দৰে নৃত্যশিল্পীসকলক প্ৰশিক্ষণ দিয়ে আৰু স্কাৰ্ট মুভমেণ্টৰ দৰে পানামাৰ পৰম্পৰাগত নৃত্য প্ৰচাৰ কৰে। তেওঁ ডায়েব্লিকোছ ছুচিঅ'ছ, ফ্লেমেংকো, ছান্টেনো (লছ ছান্টোছ প্ৰদেশৰ শৈলী) আৰু টাম্ব'ৰিটোৰ দৰে নৃত্য পৰিবেশন কৰে। তেওঁৰ ষ্টুডিঅ'ৰ নৃত্যশিল্পীসকলে বাৰ্ষিক পানামা লোককথা গালা আৰু অনিতাৰ পেনাত পৰম্পৰাগত ফ্লেমেংকো প্ৰদৰ্শনৰ দৰে সাংস্কৃতিক অনুষ্ঠানত অংশগ্ৰহণ কৰে।

আন্তঃৰাষ্ট্ৰীয় লোককথা আৰু পৰম্পৰাগত কলা মহোৎসৱ সংস্থাসমূহৰ পৰা অনুষ্ঠান পৰিৱেশন কৰিবলৈ আমন্ত্ৰণ লাভ কৰাৰ পিছত ২০১৩ চনত কৰ্টেজে টাইৱানৰ য়িলানত অনুষ্ঠিত হোৱা য়িলান আন্তঃৰাষ্ট্ৰীয় লোককথা উৎসৱ আৰু শিশু লোকক খেল (YICFFF)ত পানামা লোকসংগীত দলৰ সৈতে পানামাক প্ৰতিনিধিত্ব কৰে। কৰ্টেজ আৰু প্ৰতিনিধি দলটোৱে টাইৱানৰ লোকগীতৰ সংগীতেৰে Dew Dew Dong নৃত্যৰ পানামা শৈলীৰ অভিযোজন পৰিৱেশন কৰে। কৰ্টেজ আৰু সহযোগী পানামাৰ শিল্পীসকলক টাইৱানৰ টেলিভিছন আৰু ৰাষ্ট্ৰীয় বাতৰি কাকতত প্ৰকাশ কৰা হৈছিল।

২০১৯ চনত পানামা চহৰৰ ৫০০ বছৰীয়া জয়ন্তী উদযাপনত কৰ্টেজে অনুষ্ঠান পৰিৱেশন কৰিছিল। ২০২৩ চনত তেওঁ ডমিনিকান ৰিপাব্লিকত অনুষ্ঠিত ২০২৩ চনৰ অল ডান্স ইন্টাৰকন্টিনেণ্টেলত ফ'ক'ল ডান্স ষ্টুডিঅ'ৰ প্ৰতিনিধি দলৰ সৈতে পানামাক প্ৰতিনিধিত্ব কৰে। তেওঁৰ পৰিৱেশনা ৱাশ্বিংটন ডি চি, বুয়েনছ আয়াৰ্ছ, মাদ্ৰিদ, লিছবন, টাইপেই, চান্টো ডমিংগো, কানকুন, মিয়ামি, নিউয়ৰ্ক, বাৰাংকুইলা আৰু ছান জোছত অনুষ্ঠিত হৈছে।

তথ্যসূত্ৰ

বাহ্যিক সংযোগ

শ্ৰেণী:নাৰী
শ্ৰেণী:ব্যৱসায়ী
শ্ৰেণী:লোক নৃত্যশিল্পী
বহঁ‌ত

বহঁ‌ত (বৈজ্ঞানিক নাম: Artocarpus lacucha) বা ডেৱা Moraceae পৰিয়ালৰ এবিধ গ্ৰীষ্মমণ্ডলীয় চিৰসেউজ উদ্ভিদ। ইয়াক ইংৰাজীত monkey fruit বা monkey jack বোলা হয়। ভাৰতীয় উপমহাদেশ আৰু দক্ষিণ-পূব এচিয়াজুৰি এই উদ্ভিদবিধ বিস্তৃত গছজোপাৰ কাঠ মূল্যৱান আৰু ইয়াৰ ফলসমূহ খোৱাৰ উপযোগী। ফলসমূহৰ ঔষধি গুণ আছে বুলি বিশ্বাস কৰা হয়। উত্তৰ-পূব থাইলেণ্ডত ইয়াৰ কাঠ পং লেং নামৰ পৰম্পৰাগত বাদ্যযন্ত্ৰ নিৰ্মাণৰ বাবে ব্যৱহাৰ কৰা হয়।

বহঁ‌তৰ কাঠৰ মধ্যাংশৰ পৰা oxyresveratrol নামৰ যৌগ আহৰণ কৰিব পাৰি।

কৌটিল্যৰ অৰ্থশাস্ত্ৰত বহঁ‌তৰ উল্লেখ পোৱা যায়।

তথ্য সংগ্ৰহ

শ্ৰেণী:উদ্ভিদজগত
শ্ৰেণী:বৃক্ষ
শ্ৰেণী:সপুষ্পক উদ্ভিদ
শ্ৰেণী:অসমৰ উদ্ভিদ
গোলকীকৰণ

গোলকীকৰণ বা বিশ্বায়ন বিংশ শতিকাৰ শেষভাগত উদ্ভূত এক আন্তঃৰাষ্ট্ৰীয় অৱস্থা য'ত পৃথিৱীৰ বিনিয়োগ, কৰ্মসংস্থান, উৎপাদন তথা বিপণন ব্যৱস্থা এখন দেশ বা অঞ্চলৰ চাৰিসীমা পাৰ হৈ আন্তঃৰাষ্ট্ৰীয় পৰিসৰত পৰিব্যাপ্তি লাভ কৰিছে। গোলকীকৰণ হৈছে বিশ্বব্যাপী চৰকাৰসমূহৰ, সংস্থাসমূহৰ, আৰু মানুহৰ মাজত যোগাযোগ আৰু একত্ৰীকৰণ প্ৰক্ৰিয়া। গোলকীকৰণ অভিধাটো হ'ল এটা বহুমাত্ৰিক ধাৰণাৰ সমষ্টি। বিশ্বজনীন দিশত ব্যৱসায়-বাণিজ্য, প্ৰযুক্তি, উদ্যোগ তথা অৰ্থনীতিৰ হোৱা ৰূপান্তৰকে গোলকীকৰণ বুলি কোৱা হয়। গোলকীকৰণক আন্তঃৰাষ্ট্ৰীয়কৰণ, ৰাজনৈতিক তথা অৰ্থনৈতিক উদাৰীকৰণ আৰু এক কাৰিকৰী বিপ্লৱৰ সংমিশ্ৰণ বুলি ক'ব পৰা যায়। এক জটিল আৰু বহুমুখী ঘটনা হিচাপে, গোলকীকৰণক কিছুমানে পুঁজিবাদী সম্প্ৰসাৰণৰ ৰূপ হিচাপে বিবেচনা কৰে যি স্থানীয় তথা ৰাষ্ট্ৰীয় অৰ্থনীতিক বিশ্বজোৰা, অনিয়ন্ত্ৰিত বজাৰৰ অৰ্থনীতিৰ লগত একেলগ কৰে। পৰিবহণ আৰু যোগাযোগ প্ৰযুক্তিৰ বিকাশৰ ফলত গোলকীকৰণো বৃদ্ধি পাইছে। ক্ৰমবৰ্ধমান বিশ্বজোৰা ভাব-বিনিময়ৰ ফলত আন্তঃৰাষ্ট্ৰীয় বাণিজ্য, ধাৰণা আৰু সংস্কৃতিৰো বিকাশ ঘটিছে। গোলকীকৰণ হ'ল মূলতঃ সামাজিক আৰু সাংস্কৃতিক দিশবোৰৰ সৈতে সম্পৰ্কিত যোগাযোগ আৰু একত্ৰীকৰণৰ এক অৰ্থনৈতিক প্ৰক্ৰিয়া। দ্বন্দ্ব্ব-বিবাদ আৰু কূটনীতি গোলকীকৰণ আৰু আধুনিক গোলকীকৰণ ইতিহাসৰ এক এক বৃহৎ অংশ।

অৰ্থনৈতিকভাবে, গোলকীকৰণৰ সৈতে অৰ্থনৈতিক সম্পদসমূহ, যেনে: পণ্য, সেৱা, মূলধন, প্ৰযুক্তি আৰু তথ্য জড়িত। ইয়াৰোপৰি, ই বিশ্বজোৰা বজাৰৰ বিস্তৃতিৰ ফলত পণ্য আৰু মূলধনৰ বিনিময়ৰ দৰে অৰ্থনৈতিক প্ৰক্ৰিয়াক শিথিল কৰে। সীমান্ত বাণিজ্যৰ বাধাসমূহক আঁতৰ কৰি বিশ্বজোৰা বজাৰ গঠনক গোলকীকৰণে সম্ভাৱ কৰি তুলিছে। বাষ্প চালিত ইঞ্জিন, বাষ্প জাহাজ, জেট ইঞ্জিন আৰু মালবাহী বিশাল জাহাজসমূহ হৈছে পৰিবহণৰ ক্ষেত্ৰত হোৱা কিছু উন্নতিৰ উদাহৰণ, আনহাতে টেলিগ্ৰাফ, ইণ্টাৰনেট, ম’বাইল ফোনৰ উত্থান হৈছে দূৰসংযোগৰ আন্তঃগাঁথনিত হোৱা উন্নতিৰ উদাহৰণ। এই সকলোবোৰ প্ৰযুক্তিগত উন্নতি গোলকীকৰণৰ প্ৰধান কাৰণ আৰু ইয়াৰ ফলত বিশ্বজোৰা অৰ্থনৈতিক তথা সাংস্কৃতিক ক্ষেত্ৰত পৰস্পৰৰ নিৰ্ভশিলতাৰ সৃষ্টি হৈছে।

যদিও অধিকাংশ পণ্ডিতেই গোলকীকৰণৰ উৎপত্তি আধুনিক সময়ত হৈছে বোলে উল্লেখ কৰিছে; আন কিছুমানে ইয়াক ইউৰোপীয়সকলৰ সামুদ্ৰিক অভিযানৰ যুগৰ, অৰ্থাৎ নতুন পৃথিৱীত অভিযানৰ বহুত আগেতেই ইয়াৰ উৎপত্তি ইতিহাসৰ সন্ধান কৰিছে, কিছুৱে আকৌ খ্ৰীষ্টপূৰ্ব তৃতীয় শতিকাতে ইয়াৰ উৎপত্তিৰ কথা কৈছে। ব্যাপক মাত্ৰাত গোলকীকৰণ আৰম্ভ হৈছিল ১৮২০-ৰ দশকত। ১৯ শতিকাৰ শেষৰ ফালে আৰু বিংশ শতিকাৰ আৰম্ভণিত বিশ্বৰ অৰ্থনীতি আৰু সংস্কৃতিৰ যোগসূত্ৰ খুবেই দ্ৰুততাৰে বৃদ্ধি পায়। গোলকীকৰণ বা globalization পৰিভাষাটো সাম্প্ৰতিক, ১৯৭০-ৰ দশকৰ পৰা ইয়াক বৰ্তমানৰ অৰ্থত ব্যৱহাৰ আৰম্ভ কৰা হয়।

২০০০ চনত আন্তঃৰাষ্ট্ৰীয় মুদ্ৰা নিধিয়ে গোলকীকৰণৰ চাৰিটা মৌলিক দিশ চিহ্নিত কৰেছে; এইসমূহ যথাক্ৰমে: (১) বাণিজ্য আৰু আৰ্থিক লেনদেন, (২) পুঁজি আৰু বিনিয়োগ সঞ্চালন, (৩) প্ৰব্ৰজন আৰু মানুহৰ বিচৰণ আৰু (৪) জ্ঞান বিতৰণ। ইয়াৰোপৰি পৰিবেশগত পৰিবৰ্তন, যেনে- গোলকীয় উষ্ণতা বৃদ্ধি, জল আৰু বায়ু প্ৰদূষণৰ সীমা অতিক্ৰম তথা সাগৰত অত্যধিক মাছ ধৰা কাৰ্য গোলকীকৰণৰ সৈতে সম্পৰ্কিত। গোলকীকৰণ প্ৰক্ৰিয়া অনুষ্ঠান-প্ৰতিষ্ঠান, অৰ্থনীতি, আৰ্থসামাজিক সম্পদ তথা প্ৰাকৃতিক পৰিবেশক প্ৰভাৱিত কৰে। বিদ্যায়তনিক অধ্যয়নত গোলকীকৰণক সাধাৰণতে তিনিটা প্ৰধান ক্ষেত্ৰত বিভক্ত কৰা হয়: অৰ্থনৈতিক গোলকীকৰণ, সাংস্কৃতিক গোলকীকৰণ আৰু ৰাজনৈতিক গোলকীকৰণ।

তথ্য সংগ্ৰহ

শ্ৰেণী:গোলকীকৰণ
শ্ৰেণী:অৰ্থনীতি
শ্বাদী আমিন

শ্বাদী আমিন এগৰাকী ইৰাণী লেখিকা আৰু কৰ্মী। ৰাজনৈতিক কাৰ্যকলাপৰ বাবে ১৯৮০ চনৰ আৰম্ভণিতে তেওঁ ইৰাণ এৰি যাবলৈ বাধ্য হৈছিল। বৰ্তমান আমিন জাৰ্মানীত নিৰ্বাসিত জীৱন কটাই আছে।.

জীৱন

ইৰাণ এৰি যোৱাৰ আগতে আমিনে নিজৰ যৌনতাক ৰাজহুৱাভাৱে লুকুৱাবলগীয়া হৈছিল যদিও তেওঁৰ নিজৰ পৰিয়ালত নিজৰ মনৰ কথা প্ৰকাশ কৰাৰ স্বাধীনতা আছিল। ১৯৭৯ চনৰ পৰা আৰম্ভ কৰি আমিন ৰাজনৈতিকভাৱে সক্ৰিয় হৈ পৰিছিল, যেতিয়া তেওঁৰ বয়স আছিল মাত্ৰ ১৪ বছৰ৷ তেওঁ আছিল খোমেইনীৰ শাসনৰ বিৰোধী। তেওঁ অ'আইপিএফজিৰ অন্যতম সমৰ্থক আৰু সদস্য আছিল। অৱশেষত ১৯৮৩ চনত ইস্তানবুল আৰু বাৰ্লিনৰ মাজেৰে পাকিস্তানলৈ গৈ ফ্ৰেংকফৰ্টত বসতি স্থাপন কৰিবলৈ পলায়ন কৰিবলগীয়া হয়।

ইৰাণৰ ইছলামিক ৰিপাব্লিকত লিংগ বৈষম্য, নাৰীৰ ওপৰত পদ্ধতিগত অত্যাচাৰ আৰু মহিলা সমকামী আৰু কিন্নৰৰ অৱস্থাৰ দিশত গৱেষণা কৰি তেওঁৰ তথ্যৰ সৈতে জেণ্ডাৰ এক্স নামৰ এখন কিতাপ প্ৰকাশ কৰিছে।ৰাহা বাহৰেইনীয়ে তেওঁৰ তথ্যৰ ইংৰাজী অনুবাদো প্ৰকাশ কৰা হৈছে, যাৰ নাম ডায়েগনজিং আইডেন্টিটিজ, ৱাউণ্ডিং বডিজ। আমিনে তুৰস্কৰ এলজিবিটি লোকসকলৰ ওপৰত অধ্যয়ন কৰি তুৰস্কক ইৰাণৰ পৰা অহা লোকসকলে সহজেই ৰাজনৈতিক আশ্ৰয় ল’ব পৰা ঠাই বুলি অভিহিত কৰিছে।

ইৰাণী মহিলা নেটৱৰ্ক এছ'চিয়েচন (SHABAKEH)ৰ প্ৰতিষ্ঠাপক সদস্য আৰু বৰ্তমান ইৰাণী লেচবিয়ান নেটৱৰ্ক (6Rang)ৰ অন্যতম সমন্বয়ক৷ ইয়াৰ উপৰিও জাষ্টিচ ফৰ ইৰাণ সংস্থাৰ সহ-প্ৰতিষ্ঠাপক।

তথ্যসূত্ৰ

শ্ৰেণী:ইৰানীয় নাৰী অধিকাৰ কৰ্মী
জীয়ানেজীয়া পখিলা

জীয়ানেজীয়া পখিলা, (Lamproptera meges, যাক সাধাৰণতে গ্ৰীণ ড্ৰেগনটেইল বুলি জনা যায়), হ'ল Papilionidae গোত্ৰৰ অন্তৰ্ভুক্ত এটা প্ৰজাতি। এই পখিলাবিধ দক্ষিণ এছিয়া আৰু দক্ষিণ-পূব এছিয়াৰ বিভিন্ন প্ৰান্তত পোৱা যায়। ইয়াৰ দহটা উপ-প্ৰজাতি আছে।

তথ্যসূত্ৰ

শ্ৰেণী:পখিলা
কুন্দন

কুন্দন ভাৰতৰ অলংকাৰৰ এক বিশেষ শৈলী। ভাৰতীয় ৰত্ন খচিত অলংকাৰৰ এক পৰম্পৰাগত ৰূপ হিচাপে কুন্দনত বিভিন্ন মূল্যৱান ৰত্ন সোণৰ পাতল পটিৰ ওপৰত লগাই লোৱা হয়। এনেদৰে সোণৰ পটিত ৰত্ন সংহতি থাকে আৰু সাধাৰণতে বহু ৰত্নযুক্ত হাৰ বা অলংকাৰৰ ক্ষেত্ৰত এই শৈলী অৱলম্বন কৰা হয়। এই পদ্ধতিটো ৰাজস্থান আৰু গুজৰাটৰ ৰাজকীয় দৰবাৰত উদ্ভৱ হৈছিল বুলি বিশ্বাস কৰা হয়। এই শৈলী ভাৰতত তৈয়াৰ কৰা আৰু পিন্ধা গহনাৰ এক প্ৰাচীন প্ৰকাৰ।

ইতিহাস

ভাৰতত কুন্দন গহনাৰ উৎস কমেও খ্ৰীষ্ট পূৰ্ব ৩য় শতিকাৰ বুলি কোৱা হয়। কুন্দন ৰাজস্থান ৰাজকীয় দৰবাৰৰ পৰা আৰম্ভ হৈছিল আৰু তাৰ পিছত মোগল যুগত ৰাজকীয় পৃষ্ঠপোষকতাৰ অধীনত বিকশিত হৈছিল।

এইটো পৰম্পৰাগত শৈলীৰ অলংকাৰ ভাৰতীয় কইনাসকলৰ বিবাহৰ অলংকাৰৰ এক অবিচ্ছেদ্য অংশ। কুন্দন শৈলীৰ থাপ্প আৰু ৰাস ৰাৱাকে ধৰি পৰম্পৰাগত ডিজাইন সমূহ বৰ্তমান পুনৰুজ্জীৱিত কৰা হৈছে। শেহতীয়াকৈ ২০০৮ চনৰ ঐতিহাসিক ছবি 'যোধা আকবৰ'ত ঐশ্বৰ্য ৰায় বচ্চনে চিত্ৰিত কৰা মুখ্য চৰিত্ৰ 'যোধা'য়ে কুন্দনৰ গহনা পিন্ধি থকা ব্যাপকভাৱে দেখুওৱা হৈছিল। ইয়াৰ জৰিয়তে কুন্দন শৈলীৰ অলংকাৰে ৰাজস্থানী ৰাজপৰিয়ালৰ মাজত ইয়াৰ প্ৰভাৱৰ ওপৰত আলোকপাত কৰা হৈছিল।

প্ৰক্ৰিয়া

সতৰ্কতাৰে প্ৰয়োজনীয় আকৃতিৰ নকটা হীৰা আৰু পলিচ কৰা বহুৰঙী ৰত্নবোৰ এক সুন্দৰভাৱে ডিজাইন কৰা বিশুদ্ধ সোণ বা অশুদ্ধ ধাতুৰ আধাৰত স্থাপন কৰি কুন্দন অলংকাৰ প্ৰস্তুত কৰা হয়। বিস্তৃত প্ৰক্ৰিয়াটো 'ঘাট' নামৰ কংকালৰ গাঁথনিৰ সৈতে আৰম্ভ হয়। তাৰ পিছত 'পাধ' প্ৰক্ৰিয়াটো কৰা হয়। ইয়াৰ সময়ত গলিত মম গাঁথনিত ঢালি দিয়া হয় আৰু ডিজাইন অনুসৰি সাঁচ সৃষ্টি কৰা হয়। ইয়াৰ পিছত 'খুদাই' প্ৰক্ৰিয়া অনুসৰণ কৰা হয়। খুদাই প্ৰক্ৰিয়াত নকটা ৰত্নবোৰ গাঁথনিত খাপ খুৱাই দিয়া হয়। মীনাকাৰীয়ে তাৰ পিছত ডিজাইনৰ বিৱৰণ নিৰ্ধাৰণ কৰিবলৈ এনামেলিং আৰম্ভ কৰে। তাৰ পিছত 'পাকাই' প্ৰক্ৰিয়াত সোণৰ পাতল পাটৰ সহায়ত ৰত্নসমূহ গাঁথনিত ধৰি ৰাখিব পৰাকৈ লগাই দিয়া হয়। এইবোৰ বৰ্নিছিং কৌশল ব্যৱহাৰ কৰি ঠাণ্ডা চ'ল্ডাৰ কৰা হয়। অৱশেষত চিলি প্ৰক্ৰিয়া ব্যৱহাৰ কৰি ৰত্নবোৰ পলিছ উজ্জ্বল কৰা হয়।

চিত্ৰ বিথিকা

তথ্য উৎস

শ্ৰেণী:গহনা
তামজাৰা

তামজাৰা আৰ্মেনিয়াৰ উচ্চভূমি অঞ্চলৰ এক স্থানীয় লোকনৃত্য। আৰ্মেনিয়াত এই নৃত্য প্ৰথম অৱস্থাত এক লোকাচাৰ হিচাপে প্ৰচলিত আছিল; ই আছিল বিবাহ অনুষ্ঠানত পৰিৱেশন কৰা গীত আৰু নৃত্য। এতিয়া "তামজাৰা"ই পূৰ্বৰ লোকাচাৰৰ তাৎপৰ্য্য হেৰুৱাই পেলাইছে, এতিয়া ইয়াক প্ৰায় সকলো সামূহিক অনুষ্ঠান আৰু পাৰ্টিৰ সময়ত পৰিৱেশন কৰা হয়। আজিকালি ইয়াক আৰ্মেনিয়ান, অচুৰিয়ান, আজাৰবাইজান (শ্বাৰুৰ, নাখচিভান আৰু ইৰাণী আজাৰবাইজানৰ কিছু অংশত) আৰু গ্ৰীক লোকসকলে পৰিৱেশন কৰে। উত্তৰ-ছোভিয়েট আৰ্মেনিয়াত জনসাধাৰণৰ সকলো স্তৰৰ মানুহৰ মাজত তামজাৰা নৃত্যই অধিক জনপ্ৰিয়তা লাভ কৰিছে।

এই নৃত্য পূৰ্বতে আৰ্মেনিয়াৰ জনবসতিপূৰ্ণ এৰজিনকান, এৰজুৰাম, কিগি, আৰাপগিৰ, হাৰপুট, আৰু মালাটিয়া আদি অঞ্চলত বিশেষভাৱে জনপ্ৰিয় আছিল। আৰ্মেনিয়াৰ উচ্চভূমি অঞ্চলৰ বিভিন্ন ঠাই আৰু পুৰণি গাঁৱৰ পৰা অহা ইয়াতকৈ অলপ বেলেগ বেলেগ সংগীত আৰু পদ-চালনাৰ সৈতে তামজাৰাৰ বহু পৃথক ৰূপ আছে। ফ'ক ডান্স ফেডাৰেচন অৱ কেলিফৰ্নিয়া, ইনকৰ্পৰেটেডৰ মতে, (জুলাই, ২০০১) তামজাৰা কেৱল আৰ্মেনিয়াতে নহয়, আৰ্মেনিয়াৰ প্ৰব্ৰজনকাৰী দেশসমূহতো আৰ্মেনিয়ানসকলে পৰিৱেশন কৰে।

নামৰ উৎপত্তি

তামজাৰা (tahm-zah-RAH)নামটো নৃত্য, গীত আৰু এজন মানুহৰ নামৰ পৰা উৎপত্তি হোৱা বুলি কোৱা হয়৷ আনাতোলিয়াৰ আৰাপকিৰ নামে গাঁৱত তেওঁলোকৰ গাঁৱলৈ সঘনে আহি থকা এগৰাকী প্ৰাজ্ঞ ব্যক্তিৰ সন্মানত কৰা আয়োজনৰ পৰাই গাঁও খনৰ নাম “তাঞ্জাৰা’’ কৰা হয়৷এই অতিথিজনক আপ্যায়ন কৰিবলৈ গাঁৱৰ বৰমূৰীয়াই তেওঁৰ বোৱাৰীয়েক জাৰাক তান অৰ্থাৎ নিমখ মিহলি দৈ আনিবলৈ সঘনাই কৈ থকাৰ পৰাই এই শব্দটোৰ উৎপত্তি হয়৷

শৈলী

সকলো তামজাৰা নৃত্যৰেই আছে অনন্য ৯/৮টা ছন্দ, প্ৰতিটো মাপৰ শেষত দুটা উচ্চাৰণযুক্ত স্পন্দন থাকে। ইয়াৰ উপৰিও বেছিভাগ তামজাৰাৰ সুৰৰ মাজত বহুত মিল দেখা যায়; অৱশ্যে ইয়াৰ ব্যতিক্ৰমো আছে। আৰ্মেনিয়াৰ উচ্চ ভূমি অঞ্চলৰ বেছিভাগ লোক-নৃত্যৰ দৰেই তামজাৰা নৃত্যও লাইন ডান্স বা চাৰ্কোল ডান্স হিচাপে পৰিৱেশন কৰা হয়। তামজাৰা নৃত্য পৰিৱেশনত মানুহৰ এটা বৃহৎ দল থাকে আৰু হাতৰ আঙুলিৰে প্ৰতিজন নৃত্য শিল্পীয়ে ইজনে সিজনক শিকলিৰ ধৰি ৰাখে। অৱশ্যে তামজাৰাৰ আন এটা প্ৰকাৰত এগৰাকী বা দুগৰাকী মহিলাৰ সৈতে এজন পুৰুষে নৃত্য কৰে আৰু তেনে নৃত্যত মহিলা নৃত্য শিল্পীয়ে দুয়োগৰাকীয়ে কান্ধে কান্ধে সমান হৈ একে দিশলৈ মুখ কৰি থিয় হৈ ইজনে সিজনৰ কঁকালত বাহু দুটাৰে ধৰি থাকে।

আমেৰিকাত বাস কৰা আৰ্মেনিয়ান-আমেৰিকান সম্প্ৰদায়ৰ মাজত তামজাৰ এক অতি জনপ্ৰিয় লোকনৃত্য। যাক আমেৰিকাত আমেৰিকাত সংৰক্ষণ কৰা হৈছে।

তথ্য সূত্ৰ

শ্ৰেণী:লোক-নৃত্য
শ্ৰেণী:আৰ্মেনিয়াৰ লোকনৃত্য
সৰ্বোদয়া

সৰ্বোদয়া হৈছে এটা সংস্কৃত শব্দ যাৰ অৰ্থ হৈছে 'সৰ্বজনীন উন্নতি' বা 'সকলোৰে প্ৰগতি'। মহাত্মা গান্ধীয়ে ১৯০৮ চনত জন ৰাস্কিনৰ ৰাজনৈতিক অৰ্থনীতিৰ ওপৰত ৰচা আনটু দিছ লাষ্টৰ অনুবাদৰ শিৰোনাম হিচাপে এই শব্দটি ব্যৱহাৰ কৰিছিল, আৰু গান্ধীয়ে তেওঁৰ নিজৰ ৰাজনৈতিক দৰ্শনৰ আদৰ্শৰ বাবে শব্দটো ব্যৱহাৰ কৰিছিল। পিছত ভাৰতীয় অহিংসা কৰ্মী ভিনোবা ভাৱেৰ দৰে গান্ধীৱানসকলে স্বাধীনতাৰ পিছৰ ভাৰতত সামাজিক আন্দোলনৰ নাম হিচাপে এই শব্দটো গ্ৰহণ কৰিছিল যি ভাৰতীয় সমাজৰ সকলো পৰ্য্যায়ত আত্মনিৰ্ধাৰণ আৰু সমতা উপনীত কৰাৰ প্ৰচেষ্টাক নিশ্চিত কৰিছিল।

২য় শতিকাৰ আৰম্ভণিতে এজন প্ৰথিতব্য দিগমবাৰা ভিক্ষু সমান্তভদ্ৰই Mahāvīraৰ tīrthaক 'সৰ্বোদয়' বুলি কৈছিল।

উৎস আৰু গান্ধীৰ ৰাজনৈতিক ধাৰণা

১৯০৪ চনত উকীল হিচাপে কাম কৰি থাকোঁতে গান্ধীয়ে ব্ৰিটিছ বন্ধু হেনৰি পোলাকৰ পৰা ৰাস্কিনৰ আনটু দিছ লিষ্ট কিতাপখন লাভ কৰে। তেওঁ আত্মজীৱনীত উল্লেখ কৰিছে যে ডুৰবান(য'ৰ পৰা কিতাপখন পঢ়িবলৈ আৰম্ভ কৰিছিল)ৰ পৰা ২৪ ঘণ্টীয়া ৰে'লযাত্ৰাত ৰাস্কিনৰ চিন্তাত ডুবি তেওঁ অলপো শুব পৰা নাছিল:- "এই কিতাপখনৰ আদৰ্শেৰে মই মোৰ জীৱনটো সলনি কৰিবলৈ সিদ্ধান্ত ল'লো। " গান্ধীয়ে ধাৰ্য কৰা অনুসৰি ৰাস্কিনৰ সামাজিক-ৰাজনৈতিক জীৱন তিনিটা কেন্দ্ৰীয় ধাৰণাত প্ৰবাহিত:
টিমথি মো

টিমথি পিটাৰ মো (; জন্ম ৩০ ডিচেম্বৰ ১৯৫০) এগৰাকী ব্ৰিটিছ এছিয়ান ঔপন্যাসিক আৰু সাহিত্যকাৰ। তেওঁৰ মাতৃ এগৰাকী ব্ৰিটিছ আৰু দেউতাক হংকঙৰ। মোৱে জন্মৰ পিছত দহ বছৰ বয়সলৈকে হংকঙত বাস কৰিছিল। তাৰপিছত তেওঁ পৰিয়ালৰ সৈতে ব্ৰিটেইনলৈ প্ৰব্ৰজন কৰে। মো আছিল বিদ্ৰোহী আৰু প্ৰতিভাশালী। চীন এৰাৰ আগতে তেওঁ ডিকেনচ্‌ আৰু চাৰ্ভানটেজ পঢ়ি শেষ কৰিছিল।

বাৰ বছৰ বয়সতে তেওঁ ঔপন্যাসিক হোৱাৰ সপোন পুহি ৰাখিছিল। প্ৰাইভেটতকৈ ইংৰাজী শিকাৰ পিছত তেওঁ অক্সফৰ্ডৰ ছেইণ্ট জনছ কলেজত ভাষা সাহিত্য অধ্যয়ন কৰিছিল। ঔপন্যাসিক ৰূপে জনপ্ৰিয়তা লাভ কৰাৰ আগতে মোয়ে সাংবাদিক হিচাপে কাম কৰিছিল। ১৯৭৮ চনত প্ৰকাশিত ‘দ্য মাংকি কিঙে’ মোৰ বিৰল প্ৰতিভাৰ কথা ঘোষণা কৰিছিল।

বিভিন্ন পুৰস্কাৰেৰে টিমথিৰ ৰচনাসমূহক সন্মানিত কৰা হৈছে। তেওঁৰ গ্ৰন্থই ‘জেফ্ৰি ফেবাৰ মেম’ৰিয়েল প্ৰাইজ’, ‘হওথৰ্নডেন পুৰস্কাৰ’ তথা ‘জেমছ টাইট ব্লেক মেম’ৰিয়েল প্ৰাইজ’ (কল্পকাহিনীৰ বাবে) লাভ কৰিছে। টিমথি মোৰ তিনিখন কল্পকাহিনী মূলক উপন্যাস ‘চ’ৰ চুইট’, ‘এন ইনচুলাৰ পজেছন’ আৰু ‘দ্য ৰিডানডেঞ্চি অৱ কাৰেজ’ বুকাৰ বঁটাৰ বাবে তালিকাভুক্ত হৈছিল। ১৯৯২ চনত তেওঁ ই এম ফৰ্ষ্টাৰ বঁটা লাভ কৰিছিল। তেওঁৰ উপন্যাস ‘এন ইনচুলাৰ পজেছন’ক (১৯৮৬) দ্য টেলিগ্ৰাফৰ সৰ্বকালৰ সৰ্বশ্ৰেষ্ঠ দহখন এছিয়ান উপন্যাসৰ প্ৰতিযোগীসকলৰ তালিকাত স্থান দিয়া হৈছিল।

১৯৯০ ৰ দশকৰ আৰম্ভণিতে মোৱে তেওঁৰ প্ৰকাশকসকলৰ ওপৰত ক্ৰমান্বয়ে বিশ্বাস হেৰুৱাবলৈ আৰম্ভ কৰিছিল আৰু লাহে লাহে তেওঁ প্ৰকাশন উদ্যোগৰ বিষয়ে স্পষ্ট ভাষাত কবলৈ আৰম্ভ কৰিছিল। ১৯৯৪ চনত তেওঁৰ পৰৱৰ্তী উপন্যাসৰ বাবে ৰেণ্ডম হাউচে আগবঢ়োৱা ১,২৫,০০০ ডলাৰৰ অগ্ৰিম ধন তেওঁ প্ৰত্যাখ্যান কৰিছিল আৰু ‘পেডেললেছ প্ৰেছ’ লেবেলৰ অধীনত তেওঁৰ কিতাপবোৰ নিজে প্ৰকাশ কৰিবলৈ আৰম্ভ কৰিছিল। স্ব-প্ৰকাশিত তেওঁৰ প্ৰথমখন উপন্যাস আছিল ‘ব্ৰাউনআউট অন ব্ৰেডফ্ৰুট বলভাৰ্ড’।

টিমথিৰ প্ৰকাশিত উপন্যাস কেইখন হ’ল ক্ৰমে; ‘দ্য মাংকি কিং’ (১৯৭৮), ‘চ’ৰ চুইট’ (১৯৮২), ‘এন ইনচুলাৰ পজেছন’ (১৯৮৬), ‘দ্য ৰিডানডেঞ্চি অৱ কাৰেজ’ (১৯৯১), ‘ব্ৰাউনআউট অন ব্ৰেডফ্ৰুট বলভাৰ্ড’ (১৯৯৫), ‘ৰানেগেইড অ’ৰ হেইল’ টু’ (২০০০) আৰু ‘পিঅ’ৰ’ (২০১২)। ইয়াৰ ভিতৰত ১৯৮২ চনত প্ৰকাশ হোৱা ‘চ’ৰ চুইট’ উপন্যাসখনৰ আধাৰত ১৯৮৮ চনত একে নামৰ এখন চলচ্চিত্ৰ নিৰ্মাণ কৰা হৈছিল।

তথ্যসূত্ৰ

শ্ৰেণী:সাহিত্যিক
শ্ৰেণী:ঔপন্যাসিক
শ্ৰেণী:জীৱিত ব্যক্তি
শ্ৰেণী:চীনৰ ব্যক্তি
হবি

ইংৰাজীৰ হবি শব্দেটাক অসমীয়াত চখ বা ৰাপ বোলা হয় যদিও সাধাৰণতে সকলোৱে এই শব্দটো হবি বুলিয়েই ব্যৱহাৰ কৰে।
হবি বা চখ শব্দটোৰ আচলতে কোনো বিশেষ সংজ্ঞা আৰু ইয়াৰ কোনো বিশেষ নীতি- নিয়মো নাই। কাৰোবাৰ ডাক টিকট সংগ্ৰহ কৰা, কাৰোবাৰ ফুলনি পতা, কৰোবাৰ আকৌ গান শুনা। সেইদৰে আজৰি পৰত ৰং আৰু ব্ৰাছেৰে ছবি আঁকিও বহুতে আমোদ- আনন্দ পায়, কোনোবাই আকৌ ডায়েৰী লিখিও পৰম তৃপ্তি লাভ কৰে। আজৰি সময় কটোৱাৰ বাবে কাৰোবাৰ পছন্দ গল্প বা কবিতা লিখা, কাৰোবাৰ আকৌ পছন্দ নতুন নতুন ঠাই ফুৰা।
ইয়াৰোপৰি কেমেৰা হাতত লৈ প্ৰকৃতি তথা পৃথিৱীৰ বিভিন্ন মনোমোহা দৃশ্যৰাজি আৰু মুহূৰ্ত্ত সমূহক কেমেৰাত বন্দী ৰখাটোও বহুতো ব্যক্তিৰ প্ৰিয় হবি।

চখ বুলিলে সাধাৰণতে নিজৰ আজৰি সময়ত আনন্দৰ বাবে কৰা নিয়মীয়া কাম বুলি গণ্য কৰা হয়। চখৰ ভিতৰত থিমযুক্ত বস্তু আৰু বস্তু সংগ্ৰহ কৰা, সৃষ্টিশীল আৰু কলাত্মক কামত লিপ্ত হোৱা, খেলা-ধূলা কৰা বা অন্যান্য বিনোদনৰ পিছত লগা। চখত অংশগ্ৰহণে সেই ক্ষেত্ৰত যথেষ্ট দক্ষতা আৰু জ্ঞান আহৰণ কৰিবলৈ উৎসাহিত কৰে। নৱীকৃত আগ্ৰহ আৰু ফেশ্বন বিকাশৰ লগে লগে চখৰ তালিকা এখন সলনি হয়, যাৰ ফলত ই বৈচিত্ৰময় আৰু দীঘলীয়া হৈ পৰে। চখবোৰে সমাজৰ ধাৰা অনুসৰণ কৰাৰ প্ৰৱণতা থাকে। উদাহৰণস্বৰূপে, ডাক ব্যৱস্থাই যোগাযোগৰ মূল মাধ্যম হিচাপে ঊনবিংশ আৰু বিংশ শতিকাৰ সময়ছোৱাত ডাকটিকট সংগ্ৰহ জনপ্ৰিয় আছিল; ২০২৩ চনৰ পৰা প্ৰযুক্তিগত উন্নতিৰ পিছত ভিডিঅ' গেমসমূহ অধিক জনপ্ৰিয় হৈ পৰে। ঊনবিংশ শতিকাৰ উন্নত উৎপাদন আৰু প্ৰযুক্তিয়ে শ্ৰমিকসকলক চখত লিপ্ত হ’বলৈ অধিক আজৰি সময় প্ৰদান কৰিছিল। ইয়াৰ বাবেই সময়ৰ লগে লগে চখত বিনিয়োগ কৰা মানুহৰ প্ৰচেষ্টা বাঢ়িছে।

চখ কৰাসকলক তিনিটা উপ-শ্ৰেণীৰ অধীনত চিনাক্ত কৰিব পাৰি- আকস্মিক অৱসৰ "(casual leisure)" যিটো অন্তৰ্নিহিতভাৱে পুৰস্কাৰজনক, ক্ষন্তেকীয়া, আনন্দদায়ক কাৰ্য্যকলাপ যাৰ বাবে প্ৰস্তুতিৰ প্ৰয়োজন কম বা একেবাৰেই নালাগে, গুৰুতৰ অৱসৰ (serious leisure) যিটো হৈছে এজন অপেশাদাৰ, চখ কৰাজন বা স্বেচ্ছাসেৱকৰ পদ্ধতিগত সাধনা যিটো যথেষ্ট, পুৰস্কাৰজনক আৰু সম্পাদনা কৰাৰ ফলত এটা সাফল্যৰ অনুভূতি আৰু শেষত প্ৰকল্পভিত্তিক অৱসৰ (project-based leisure) যিটো এটা হ্ৰস্বম্যাদী, প্ৰায়ে এবাৰৰ বাবে কৰা প্ৰকল্প যিটো পুৰস্কাৰজনক।

তথ্য সংগ্ৰহ

*
এলিছন কাফেৰ

এলিছন কাফেৰ এগৰাকী আমেৰিকান একাডেমিক যিয়ে নাৰীবাদী, কুইয়াৰ, আৰু অক্ষমতা তত্ত্বৰ বিশেষজ্ঞ। ২০১৯ চনৰ হিচাপত তেওঁ অষ্টিনৰ টেক্সাছ বিশ্ববিদ্যালয়ৰ নাৰীবাদী অধ্যয়নৰ সহযোগী অধ্যাপিকা। তেওঁ ফেমিনিষ্ট, কুইয়াৰ, ক্ৰিপ নামৰ কিতাপখনৰ লেখিকা।

শিক্ষা

১৯৯৩ চনত কাফেৰে উত্তৰ কেৰ'লিনাৰ উইন্সটন-চেলেমৰ ৱেক ফৰেষ্ট বিশ্ববিদ্যালয়ৰপৰা কলাত অনাৰ্ছ লৈ স্নাতক ডিগ্ৰী লাভ কৰে। ২০০০ চনত মহিলা অধ্যয়ন আৰু ধৰ্ম বিষয়ত স্নাতকোত্তৰ ডিগ্ৰী লাভ কৰে, তাৰ পিছত পি এইচ ডি ডিগ্ৰী লাভ কৰে। ২০০৫ চনত, দুয়োজনেই কেলিফৰ্ণিয়াৰ ক্লেয়াৰমণ্টৰ ক্লেয়াৰমণ্ট বিশ্ববিদ্যালয়ৰপৰা স্নাতক ডিগ্ৰী লাভ কৰে।

কেৰিয়াৰ

কাফেৰে আমেৰিকাৰ কেইবাখনো বিশ্ববিদ্যালয়ত বিভিন্ন শৈক্ষিক পদত অধিষ্ঠিত হৈ আহিছে।

স্নাতকোত্তৰৰ পিছত ২০০২ চনৰপৰা ২০০৩ চনলৈকে ইউনিভাৰ্চিটি অৱ কেলিফৰ্নিয়া, চাণ্টা বাৰ্বাৰাত মহিলা অধ্যয়নৰ ভিজিটিং ডিচাৰ্টেচন ফেলো আছিল। ২০০৬ চনৰপৰা ২০০৭ চনলৈকে তেওঁ ইউনিভাৰ্চিটি অৱ কেলিফৰ্নিয়া, বাৰ্কলেত অক্ষমতা অধ্যয়নৰ এড ৰবাৰ্টছ ফেলো আছিল।

২০১৯ চনৰ তথ্য অনুসৰি, কাফেৰ এম্ব্ৰে মহিলা আৰু লিংগ অধ্যয়নৰ সহযোগী অধ্যাপিকাৰ লগতে অষ্টিনৰ টেক্সাছ বিশ্ববিদ্যালয়ৰ ইংৰাজী বিভাগৰ সহযোগী অধ্যাপিকা।

ব্যক্তিগত জীৱন

কাফেৰে উত্তৰ কেৰ'লিনাৰ নিউ বাৰ্নত ডাঙৰ-দীঘল হৈছিল। ১৯৯৪ চনত উত্তৰ কেৰ'লিনাৰ এশ্বেভিলত অট্টালিকাত অগ্নিকাণ্ডত ব্যাপকভাৱে আঘাতপ্ৰাপ্ত হোৱাৰ পিছত তেওঁ হুইল চেয়াৰ ব্যৱহাৰ কৰিবলৈ আৰম্ভ কৰে।

বাহ্যিক সংযোগ

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:নাৰীবাদী
শ্ৰেণী:লেখিকা
শংকৰদেৱ শিশু/বিদ্যা নিকেতন

শঙ্কৰদেৱ শিশু নিকেতন আৰু শঙ্কৰদেৱ বিদ্যা নিকেতন হৈছে বিদ্যা ভাৰতীৰ সংবদ্ধ শিশু শিক্ষা সমিতি, অসমৰ দ্বাৰা সঞ্চালিত এক শ্ৰেণীৰ বিদ্যালয়। গুৱাহাটীৰ অম্বিকাগিৰি নগৰত প্ৰতিষ্ঠা কৰা শঙ্কৰদেৱ শিশু নিকেতন, অম্বিকাগিৰি নগৰ হৈছে এই প্ৰকাৰৰ প্ৰথম বিদ্যালয়। ইয়াৰ পূৰ্বতে ১৯৪৬ চনত এম. এছ. গোলৱালকাৰে কুৰুক্ষেত্ৰত গীতা স্কুল নামৰ এখন বিদ্যালয় স্থাপন কৰিছিল। পিছত এই উদ্দেশ্যে ১৯৭৭ চনত বিদ্যা ভাৰতীৰ প্ৰতিষ্ঠা কৰা হয়; বৰ্তমান ইয়াৰ পঞ্জীকৃত প্ৰধান কাৰ্যালয় আছে লক্ষ্ণৌৰ সৰস্বতী কুঞ্জ, নিৰলা নগৰত আৰু কাৰ্যকৰী মুখ্য কাৰ্যালয় আছে দিল্লীত। এই বিদ্যালয়সমূহে NCERTৰ পাঠ্যপুথি অনুসৰণ কৰে আৰু মাধ্যমিক পৰ্যায়ত SEBA পাঠ্যক্ৰম আৰু উচ্চ-মাধ্যমিক পৰ্যায়ত AHSEC পাঠ্যক্ৰম অনুসৰি পাঠদান কৰে।

তথ্য সূত্ৰ

শ্ৰেণী:অসমৰ বিদ্যালয়সমূহ
শ্ৰেণী:বিদ্যা ভাৰতী বিদ্যালয়সমূহ
*